Središnja banka Rusije namjerava razviti nacionalnu kriptovalutu, izjavila je zamjenica predsjednika Središnje banke Rusije, Olga Skorobogatova.

„Upravljačka tijela većine država smatraju da je potrebno stvoriti nacionalnu virtualnu valutu. To je budućnost. Pitanje konkretnog trenutka i odluke za taj korak, svaka država rješavat će samostalno. Uz pilot projekte koje trenutno radimo, otkrit ćemo kakav sustav bi mogli koristiti u našem slučaju za našu nacionalnu valutu,“ izjavila je Skorobogatova.

Virtualna valuta trebala bi biti identična trenutnoj valuti, rublju, prenosi TASS.

„To je nacionalna valuta koja može biti u elektronskom obliku, a ne samo kao vrijednosni papir kakvog trenutno nosimo u novčanicima. Time bi se povećala i količina bezgotovinskog plaćanja u državi,“ dodala je.

Središnja banka Rusije također predlaže i uvođenje kriptografije, kako bi se zaštitile novčane transakcije u slučaju da se valuta koristi kao platežno sredstvo.

Pilot projekt bi se trebao realizirati kroz suradnju s tržištem financija i asocijacijom „Finteh“, a prva verzija kriptovalute trebala bi se pojaviti kroz 2 do 3 godine. Do tada bi ruski političari i Središnja banka trebali iznaći regulative vezane za sve moguće funkcije kriptovalute.

Autor: Tribun